
Text rozhodnutia
Súd: Krajský súd Trnava Spisová značka: 14S/35/2016 Identifikačné číslo súdneho spisu: 2016200339 Dátum vydania rozhodnutia: 06. 11. 2017 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2017:2016200339.4 Uznesenie Krajský súd v Trnave v právnej veci žalobcov: 1. N. U., nar. XX.XX.XXXX, bytom T. XX/X, H., 2. PhDr. Mgr. C. U. PhD., nar. XX.XX.XXXX, bytom T. XX/X, H. a 3. PhDr. D. U. PhD., nar. XX.XX.XXXX, bytom E. XXXX/XC, F., proti žalovanému Okresnému úradu Trnava, odbor výstavby a bytovej politiky, Kollárova 8, Trnava, o preskúmanie zákonnosti rozhodnutia žalovaného č. OÚ-TT-OVBP2-2016/012340/Ve zo dňa 13.05.2016 takto r o z h o d o l : I. Súd konanie z a s t a v u j e . II. Žiaden z účastníkov nemá právo na náhradu trov konania. III. Súdny poplatok vo výške 28,30 eur bude žalobcom v 1 až 3 rade oprávneným spoločne a nerozdielne vrátený po právoplatnosti tohto rozhodnutia cestou prevádzkovateľa systému Slovenská pošta, a.s., Partizánska cesta 9, Banská Bystrica. o d ô v o d n e n i e : 1. Žalobcovia (ako právni nástupcovia pôvodného žalobcu PhDr. G. U., ktorý dňa XX.XX.XXXX zomrel) sa v konaní domáhali preskúmania zákonnosti a zrušenia rozhodnutia č. OÚ-TT-OVBP2-2016/012340/ Ve zo dňa 13.05.2016, ktorým žalovaný rozhodol o odvolaní proti rozhodnutiu stavebného úradu mesta Trnava zo dňa 25.01.2016 vo veci uloženia pokuty vo výške 300 eur za priestupok podľa § 105 ods. 2 písm. b) stavebného zákona. 2. Nakoľko žalobcovia pred rozhodnutím správneho súdu vo veci vzali žalobu v celom rozsahu späť, súd konanie podľa § 99 písm. a) SSP zastavil. 3. O náhrade trov konania rozhodol súd podľa § 170 písm. b) SSP a o vrátení zaplateného súdneho poplatku kráteného o 6,70 eur podľa § 11 ods. 3 a 4 zákona č. 71/1992 Zb. o súdnych poplatkoch. 4. Toto rozhodnutie bolo prijaté senátom v pomere hlasov 3:0. Poučenie: Proti tomuto rozhodnutiu je prípustná kasačná sťažnosť, ktorá musí byť podaná na Krajskom súde v Trnave a to v lehote jedného mesiaca od doručenia rozhodnutia krajského súdu oprávnenému subjektu. V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia; údaj, kedy napadnuté rozhodnutie bolo sťažovateľovi doručené; opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"); návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci.

